kardosdrur/scandi-wiki huggingface dataset:
Fables of the Reconstruction

Fables of the Reconstruction, også kendt som Reconstruction of the Fables, er det tredje studiealbum fra det amerikanske alternative rockband R.E.M., der blev udgivet i 1984 på I.R.S. Records. Joe Boyd producerede albummet, og blev som det eneste af gruppens albums indspillet uden for USA. Det er et konceptalbum med sydstatsgotik-temaer og karakterer.

Albummet blev godt modtaget af anmelderne.

Spor 
Alle sange er skrevet af Bill Berry, Peter Buck, Mike Mills og Michael Stipe med mindre andet er noteret.

Side one – "A Side"
 "Feeling  Pull" – 4:48
 "Maps and Legends" – 3:10
 "Driver 8" – 3:23
 "Life and How to Live It" – 4:06
 "Old Man Kensey" (Jerry Ayers, Berry, Buck, Mills, and Stipe) – 4:08

Side two – "Another Side"
 "Cant Get There from Here" – 3:39
 "Green Grow the Rushes" – 3:46
 "Kohoutek" – 3:18
 "Auctioneer (Another Engine)" – 2:44
 "Good Advices" – 3:30
 "Wendell Gee" – 3:01

1992 IRS Vintage Years genudgivelse med bonus tracks
  "Crazy" (Randy Bewley, Vanessa Briscoe, Curtis Crowe, Michael Lachowski)
 B-side of "Driver 8" 7" single
 "Burning Hell"
 B-side of "Can't Get There From Here" 12" single
 "Bandwagon" (Berry, Buck, Mills, Lynda Stipe, Stipe)
 B-side of "Can't Get There From Here" 7" and 12" single
 "Driver 8" (Live)
 B-side of "Wendell Gee" 12" single
 "Maps and Legends" (Live)
 B-side of "The One I Love" 7" single

2010 25th Anniversary Edition genudgivelse med bonus tracks (The Athens Demos)
 "Auctioneer (Another Engine)" – 2:52
 "Bandwagon" (Berry, Buck, Mills, Lynda Stipe, and Michael Stipe) – 2:24
 "Cant Get There from Here" – 3:41
 "Driver 8" – 3:31
 "Feeling Gravitys Pull" – 4:36
 "Good Advices" – 3:31
 "Green Grow the Rushes" – 3:47
 "Hyena" – 2:53
 "Kohoutek" – 3:26
 "Life and How to Live It" – 4:10
 "Maps and Legends" – 3:12
 "Old Man Kensey" (Ayers, Berry, Buck, Mills, and Stipe) – 4:07
 "Throw Those Trolls Away" – 3:10
 "Wendell Gee" – 3:07

Hitlister 
Album

Singler

Referencer

Eksterne henvisninger 
 

R.E.M.-album
Album fra 1985
Canadas længste floder

Blandt Canadas længste floder er der 47 som er over 600 km lange.
Ni af disse floder krydser internationale grænser, eller danner dem. Fire — Yukon, Columbia, Porcupine og Kootenay — begynder i Canada og løber ind i USA. Fem — Milk, Pend d'Oreille, Saint Lawrence, Red og Saint John — begynder i USA og løber ind i Canada. Af disse krydser Milk og Kootenay grænsen to gange. Afvandingsområdet for disse ni floder ligger i begge lande; Dertil ligger en del af afvandingsområdet for yderligere seks floder — Fraser, Assiniboine, South Saskatchewan, Saskatchewan, Nelson og Winnipeg — i USA, selv om hele deres hovedløb ligger i Canada.

Liste 
Den primære kilde for data i listen er The Atlas of Canada. Vandføringen gælder for flodens udmunding med mindre andet er anført.

Kort

Se også 
 Vandløb i USA

Eksterne kilder/henvisninger 
Noter

Referencer

 Benke, Arthur C. (red) og Cushing, Colbert E. (red) Rivers of North America. Burlington, Massachusetts: Elsevier Academic Press. .

Vandløb i Canada
Geografiske lister
Friedrich Jolly

Friedrich Jolly (født 24. november 1844 i Heidelberg, død 4. januar 1904 i Berlin) var en tysk læge. Han var søn af Philipp von Jolly og bror til Julius Jolly.

Jolly blev professor i psykiatri ved universitetet i Strassburg 1873 og i Berlin 1890.

Jolly skrev en række betydlige psykiatriska arbejder og redigerede fra 1890 Archiv für Psychiatrie und Nervenkrankheiten.

Kilder 

 

Psykiatere fra Tyskland
Ansatte ved Strasbourgs Universitet
Ansatte ved Humboldt-Universität zu Berlin
Personer fra Heidelberg
Ugglan
Mackenzie River

Mackenzie River (Slavey: Deh-Cho, big river or Inuvialuktun (canadiske inuitters sprog): Kuukpak, great river) er det største og længste flodsystem i Canada, og overgås  i Nordamerika kun af Mississippi River-systemet. Den strømmer gennem en stor, isoleret region af skov og tundra, i landets  Northwest Territories, selv om mange tilløb ligger i andre af Canadas provinser og territorier. Flodens hovedstrøm løber 1.738 kilometer i nordlig retning til det Arktiske Ocean. Mackenzie Rivers afvandingsområde er med 1.805.200 km² næsten på størrelse med Indonesien. Det er den største flod der løber ud i Arktis fra Nord Amerika, og er med sine tilløb blandt (nummer 13) verdens længste floderFj.

Udspring og løb
Mackenzie River løber ud af den sumpede vestlige ende af Great Slave Lake, og løber hovedsageligt mod vest-nordvest omkring 300 km, passerer landsbyen Fort Providence. Ved Fort Simpson løber den sammen med Liard River, den største tilløb, og svinger så mod Arktis, parallelt med Franklin Mountains hvor den modtager  North Nahanni River. Keele River løber til fra venstre og 100 km oven for Tulita, løber Great Bear River i  Mackenzie. Kort før den krydser Polarcirklen, passerer floden  Norman Wells, og fortsætter mod nordvest for at løbe sammen med floderne Arctic Red og Peel rivers. Til sidst løber den ud i Beauforthavet, der er en del af det Arktiske Ocean, gennem det udstrakte Mackenzie Delta.

Det meste af Mackenzie River er en bred, langsomt løbende flod; den falder kun 156 meter fra udspring til udløb.

Historie
Mackenzie  River er opkaldt efter den skotske opdagelsesrejsende Alexander Mackenzie, som rejste af floden i håb om at nå frem til Stillehavet, men i stedet nåede han det Arktiske Hav 14. juli 1789. Ingen europæer nåede udmundingen igen før Sir John Franklin 16. august 1825. Det følgende år fulgte han kysten mod vest, indtil han blev stoppet af isen, mens John Richardson fulgte kysten mod øst til  Coppermine River. I 1849 nåede William Pullen frem til Mackenzie River fra Beringstrædet.

Bifloder

Største

Fuld liste

Se også
Canadas længste floder

Eksterne kilder/henvisninger 

Vandløb i Canada
Rancagua

Rancagua er en by og en kommune i Chile. Den er hovedby i O'Higgins-regionen og i Cachapoal-provinsen. Byen har 206.971 indbyggere, og kommunen har 232.211 indbyggere, og den ligger 87 km syd for landets hovedstad, Santiago.

Byen hed oprindeligt Santa Cruz de Triana. Byens økonomi er baseret på minedrift, turisme, landbrug, skovbrug, fødevareproduktion og servicefunktioner til mindre industrier.

Eksterne henvisninger 

 Byens officielle hjemmeside 

Byer i Chile
Sommeraften ved Skagen. Kunstnerens hustru med hund ved strandkanten

Sommeraften ved Skagen. Kunstnerens hustru med hund ved strandkanten er et maleri af P.S. Krøyer fra 1892, som er en af de mest almindeligt kendte af det kunstneriske samfund kendt som skagensmalerne. Arbejdet viser Marie Krøyer, kunstnerens hustru, stående på stranden i Skagen med deres hund Rap ved hendes side, mens måneskinnet afspejles i havet. Arbejdet er olie på lærred, og er 206 cm højt og 123 centimeter bredt.

Beskrivelse 
Marie Krøyer er vist i profil og hendes melankolske ansigt og lyse kjole gløder under lyset af den nedgående sol. Maleriet er et af de værker, hvor Krøyer forsøgte at fange lys og stemning på Skagens kyst i løbet af hvad han kaldte "l'heure bleue" (Den blå time), den korte periode i skumringen, når lyset kaster en blå farvetone langs landskabet. Månens refleksion tilføjer en lille følelse af dybde til den ellers flade baggrund, som består hovedsageligt af det monotone blå hav. Selvom Marie er afbildet som værende på en tilsvarende højde i forhold til beskueren, ligger horisonten over hendes hoved, så hendes udstråling understreges af en meget dæmpet, næsten monokrom baggrund udelukkende bestående af havet. Billedets behandling af lys viser indflydelsen, som den franske impressionistiske bevægelse havde på Krøyers malestil.

Udstilling 
Maleriet blev udstillet i 1893 i Den Frie Udstilling. Anmeldelserne var meget blandet. Carl Hartmann skrev bland-andet i det konservative Nationaltidende at han fandt maleriet til at være smukt og erklærede, at det var "så fint at det ... kaster et forædlende lys på hele kollektionen ", mens Johannes Jørgensen i Politiken hævdede, at seeren hurtigt blev træt af billedet da Maries figur var "ude af stand til at vække noget humør", farven var til tider "udpræget ubehagelige", og hunden Rap var "en grim og ubehageligt dyr at se". 

Efter udstillingen på Den Frie Udstilling in 1893, blev det udstillet på en udstilling i München i sommeren samme år, og blev derefter solgt til en tysk kunstelsker direkte fra udstillingen. Krøyer havde blandede følelser om salget, da han ville have foretrukket at have haft portrættet på et dansk museum, men var glad for, at hans maleri havde trukket så meget påskønnelse på den tyske udstilling, at han ikke kun havde haft begejstrede anmeldelser, men var i stand til at sælge det for 1000 kroner mere, end han ville have været i stand til at opnå i Danmark. I 1900 modtog han et brev fra den oprindelige tyske køber, en bankmand kaldet Steinbart, som informere ham om, at han gerne vil tilbyde det til salg; Krøyer talte med Heinrich Hirschsprung, som sørgede for at J.C. Jacobsen erhvervede det til Ny Carlsberg Glyptotek i begyndelsen af 1902, som lod billedet genudstille i diverse gallerier i Europa. 

Franske kritikere som så billedet på Jeu de Paume i Paris i 1928 markerede at det viste den "sejrende indflydelse" af den franske skole og fransk impressionisme. I 1937 blev det givet til Skagens Museum.

Referencer

Bibliografi 
 
 
 

Malerier af P.S. Krøyer
Malerier fra 1892
Malerier fra Skagens Kunstmuseer
Bertel Christian Ægidius

Bertel Christian Ægidius (født Gjødesen 23. november 1673 i Bylderup, død 3. april 1733 i Varnæs) var en dansk præst og salmedigter. 

Ægidius var søn af præsten Gjøde Laurentsen i Bylderup og Mette Enevoldsdatter, en søster til Johannes Ewalds farfader. Han blev 1701 præst i Varnæs. Han tilhørte den pietistiske bevægelse, der den gang var trængt frem over sproggrænsen mellem tysk og dansk kirkesprog.

Varnæs-salmebogen 
Ægidius udgav i 1717 i Flensborg en dansk salmebog. Den indeholdt en række salmer, han selv havde forfattet, og endnu flere, som han havde oversat fra tysk. Der fandtes allerede danske salmebøger, især Thomas Kingos, og mange af de tyske salmer var allerede oversat. Men Ægidius ville dække et specielt behov her i grænseområdet. Kirkegængere der ikke forstod tysk skulle kunne synge med på dansk, og en salme skulle kunne synges på tysk og dansk samtidig. Det krævede at versemål og tonegang blev ens og at salmen blev oversat mere direkte fra tysk, måske på bekostning af poesien, som andre salmedigtere havde prioriteret ved snarere at gendigte end oversætte.

I 1731 udkom salmebogen med et nyt titelblad på Vajsenhusets Forlag. Det viste sig at Ægidius' fætter Enevold Ewald stod bag. Han fik en bøde, og salmebogen blev bremset i København. Men den blev udbredt som kirke-salmebog i det område, den var tiltænkt. Bogen, der også blev kaldt Flensborg-salmebogen, blev genoptrykt flere gange, senest i 1765. Den blev brugt i Ullerup til 1871 og i Varnæs til 1882.

Noter

Eksterne kilder/henvisninger  
  
 Niels Blach Hansen i Sønderjyske Årbøger: Varnæs salmebogen

Præster fra Danmark
Salmedigtere fra Danmark
Dansksprogede forfattere fra Danmark
Personer fra Sønderjylland
Hans Christian Holter

Hans Christian Holter (født 14. september 1890 i København, død 14. februar 1922 samme sted) var en dansk billedhugger. 

Holter startede som billedskærerlærling ved Teknisk Skole, siden studerede han på Det Kongelige Danske Kunstakademi i årene 1908-18. Han nåede i sit korte liv ikke at udfolde sine evner i det omfang, som forventningerne i sin samtid berettigede til. Holters vigtigste arbejde blev statuen af Holger Drachmann til Digterlunden ved Allégade på Frederiksberg. 

Lorry Feilberg havde allerede i 1915 fået opsat en gipsmodel af Holters statue foran forlystelsesetablissementet Lorry, hvor Drachmann havde været en hyppig gæst på den daværende Café Chantant. I 1922 bestilte Lorry-klubben en bronzestatue efter Holters forlæg, en opgave som gik til kongelig bronzestøber Lauritz Rasmussen. Statuen, der blev afsløret 4. juli 1924 to år efter Holters død, skildrer Drachmann med sin typiske store hat, stok og kappe, præcis som han var kendt i  byens gadebillede.  

Statuen vakte en del postyr i samtiden.

Referencer

Eksterne henvisninger 

Billedhuggere fra Danmark
Personer fra København
What's The Rumpus?

What's the Rumpus? er det syvende album fra det keltiske band Gaelic Storm. Det blev udgivet 8. juli 2008 og nåede #177 på Billboard 200.

Spor 
Alt arrangement er af Gaelic Storm.
"What's the Rumpus?" (Murphy, Twigger, Wehmeyer) - 3:59
"Lover's Wreck (Murphy, Twigger, Wehmeyer) - 3:56
"Darcy's Donkey" (Murphy, Twigger, Wehmeyer) - 3:04
"The Mechanical Bull" (Burns/trad.) - 4:24
"Human to a God" (Twigger, Wehmeyer) - 3:54
"Slim Jim and the Seven Eleven Girl" (Twigger) - 4:05
"Don't Let the Truth Get in the Way (of a Good Story)" (Murphy, Twigger, Wehmeyer) - 3:30
"The Samurai Set" (trad.) - 3:50
"Beidh Aonach Amárach" (trad./Sandy Mathers) - 4:11
"Death Ride to Durango" (trad.) - 4:34
"Faithful Land" (Murphy, Twigger, Wehmeyer) - 4:20
"If Good Times Were Dollars" (Twigger) - 3:10
"Floating the Flambeau" (Burns/Purvis/trad.) - 4:07
"The Night I Punched Russell Crowe" (Murphy, Twigger) - 3:16

Medvirkende
Gaelic Storm
 Patrick Murphy – harmonika, skeer, bodhrán, vokal
 Steve Twigger – guitar, bouzouki, mandolin, bodhrán, vokal
 Ryan Lacey – djembe, doumbek, surdo, cajón, vokal, diverse percussion
 Peter Purvis – sækkepibe, fløjte, vokal
 Jessie Burns – violin, vokal

Yderligere medvirkende
 "Crazy" Arthur Brown (vokal på "What's the Rumpus?")
 Jeff May (bas)
 Lloyd Maines (mandolin, banjo)
 David Boyle (keyboard, harmonika)

Referencer

Album fra 2008
Gaelic Storm-album
Ignjat Đurđević

Ignjat Đurđević (italiensk Ignazio Giorgi, latin Ignatius Georgicus, født februar 1675 i Ragusa, død 22. januar 1737 sammesteds) var en dalmatinsk-kroatisk digter. 

Đurđević var af fornem byrd, rigt begavet og fint dannet, forudbestemt til at beklæde en høj stilling i sin fædrenestad, men han gik tidlig ind i jesuiterordenen, opholdt sig i Italien en tid lang som lærer i veltalenhed og blev den gejstlige stand tro. Han døde som abbed i et benediktinerkloster ved Ragusa. Hans skrifter er mangfoldige. Som mange af Dalmatiens store mænd beherskede han italiensk, latin og kroatisk; der findes lærde arbejder og digterværker af ham på alle tre sprog, men kun hans kroatiske skrifter nåede høj rang på en tid, hvor Ragusas digtekunst stundede mod undergang. Hans poesi var især religiøs-didaktisk. Mest kendte blandt Đurđevićs kroatiske skrifter er: Uzdasi Mandaljene pokornice ("Den bodfærdige Magdalenes sukke", 1728 og 1851) samt det satiriske digt Marunko i Pavica (1729 og 1851), hvor Đurđević spotter over sine bysbørns søgte åndrighed. På latin skrev han blandt andet Rerum illyricarum seu Illyrici Historia, på italiensk Il novizzo benedittino.

Kilder 

  

Digtere fra Kroatien
Personer fra Dubrovnik
Bundesgericht (Schweiz)

Das Bundesgericht (BGer; , TF; , TF; , TF) er Forbundsrepublikken Schweizs øverste domstol. Som del af justitsvæsenet udgør den en af de tre statsmagter i det schweiziske politiske system.

Bundesgricht har sit hovedsæde i Forbundsretsbygningen i Lausanne i Vaud Begge de socialretslige afdelinger af Bundesgericht befinder sig dog i Luzern. Forbundsforsamlingen vælger de 38 forbundsdommere. Den nuværende retspræsident er Gilbert Kolly.

Bundesgericht er sidste instans i civile sager (borger mod borger), i offentlige sager (borger mod stat) men også i stridigheder mellem kantonerne eller mellem kantoner og forbundsstaten. I menneskeretlige sager kan Bundesgericht dog underkendes af Den Europæiske Menneskerettighedsdomstol.

Eksterne Henvisninger 

 Bundesgerichts Hjemmeside
 Werner Brüschweiler: Bundesgericht i Historischen Lexikon der Schweiz

Referencer 

Højesteretter
Schweiz
Mainstream Rock Tracks

Mainstream Rock Tracks, også kaldet Hot Mainstream Rock Tracks, er en hitliste fra det amerikanske musikmagasin Billboard. Listen er en rangering af de mest spillede sange på amerikanske radiostationer inden for rock-grenren, og publiceres ugentlig. Listen blev første gang publiceret i Billboard den 21. marts 1981. Sangen "Can't Stand It" af Eric Clapton var den første sangen som kom på 1. plads på Mainstream Rock Tracks.

Flest uger som # 1 
Nedenfor findes en liste over de sange, som har været #1 på hitlisten i 10 uger eller mere.

21 uger
"Loser" af 3 Doors Down (2000–01)
20 uger
"It's Been Awhile" af Staind (2001)
17 uger
"Higher" af Creed (1999–2000)
"When I'm Gone" af 3 Doors Down (2002–03)
16 uger
"Touch, Peel and Stand" af Days of the New (1997)
15 uger
"Interstate Love Sang" af Stone Temple Pilots (1994)
"Heavy" af Collective Soul (1999)
14 uger
"So Far Away" af Staind (2003)
"Boulevard of Broken Dreams" af Green Day (2005)
"Fake It" af Seether (2007–08)
"Inside the Fire" af Disturbed (2008)
13 uger
"Start Me Up" af The Rolling Stones (1981)
"How You Remind Me" af Nickelback (2001)
"Figured You Out" af Nickelback (2004)
"Pain" af Three Days Grace (2006–07)
"Chalk Outline" af Three Days Grace (2012)
"Something from Nothing" af Foo Fighters (2014–15)
12 uger
"Mysterious Ways" af U2 (1991–92)
"Like a Stone" af Audioslave (2003)
"Save Me" af Shinedown (2005–06)
"Dani California" af Red Hot Chili Peppers (2006)
"Face to the Floor" af Chevelle (2011–12)
"Bully" af Shinedown (2012)
11 uger
"Remedy" af The Black Crowes (1992)
"Turn the Page" af Metallica (1999)
"Fall to Pieces" af Velvet Revolver (2004)
"Break" af Three Days Grace (2009–10)
"Hail to the King" af Avenged Sevenfold (2013)
10 uger
"Lightning Crashes" af Live (1995)
"The Down Town" af Days of the New (1998)
"Scar Tissue" af Red Hot Chili Peppers (1999)
"Blurry" af Puddle of Mudd (2002)
"Second Chance" af Shinedown (2008–09)
"Country Sang" af Seether (2011)

Hitlister
Etableret i 1981
Musik fra USA
Pietro Nardini

Pietro Nardini (født 12. april 1722 i Livorno, død 7. maj 1793 i Firenze) var en italiensk violinist og komponist, der virkede i overgangsperioden mellem barokken og wienerklassikken og arbejdede inden for begge stilretninger.

Biografi 
Nardini studerede musik i fødebyen Livorno, og han blev senere elev af Tartini i Padua. Herfra rejste han til Tyskland, hvor han blev optaget i hofkapellet i Stuttgart, og han var 1753-67 soloviolinist og fra 1762 dirigent samme sted. Han sagde i 1770 sin stilling op for at blive hofkapelmester hos storhertug Peter Leopold af Toscana. 

Som violinist var Nardini beundret af blandt andre Leopold Mozart. Som komponist skrev Nardini koncerter og sonater for violin, trios, kvartetter osv. Han er ikke kendt som en fremragende komponist, men dog anerkendt for velklingende melodier og for melodier, der er velegnede som øvemateriale til teknik. Blandt hans mest kendte kompositioner er en sonate i D-dur samt en koncert i E-mol.

Som ven af Leopold Mozart mødte Nardini Wolfgang Amadeus Mozart på dennes første rejse til Italien og fulgte med i dennes forsøg på at finde en egnet stilling 1770-71. Han mødte også den bøhmiske komponist Václav Pichl. Nardini var læremester for Bartolomeo Campagnoli og Thomas Linley den yngre.

Kilder 

 

Komponister fra Italien
Violinister fra Italien
Hofkapelmestre
Italienere i 1700-tallet
Personer fra Toscana
Rambuk (maskine)

En rambuk eller rammemaskine er en maskine, som i den indledende del af et byggeri bruges til at bringe pæle, oftest af stål eller armeret beton, ned i jorden, så at de kan bære lasten fra byggeriet, typisk på steder hvor jorden tæt under overfladen er uegnet hertil pga ringe bæreevne. På steder hvor der ønskes opbygget et spring i terrænoverfladen, fx havnekajer eller viadukter, bruges rambukke ved anlæg af spunsvægge, som er sammensat af et antal spunsjern, som enkeltvis bringes ned.

Rambukken består af en lang stålskinne, mægleren, hvori er ophængt en op til flere tons tung metalklods, ramslaget. Når dette løftes op og dernæst udløses, falder det som en hammer ned på toppen af pælen eller spunsjernet, som herved drives ned i jorden. I stedet for denne såkaldte fritfaldshammer kan også bruges en dieselhammer eller eksplosionhammer, som drives ved, at dieselolie blandet med luft i en lang cylinder sammentrykkes af den faldende hammer, som virker som stempel, hvorved dieselblandingen eksploderer, banker pælen ned og løfter hammeren op igen, hvorefter processen gentages. Ved meget store pæle, fx de som bærer havvindmøller, bruges en dobbeltvirkende hydraulisk hammer, en såkaldt hydroblokhammer.

Traditionelt er pæle eller spunsjern blevet rammet ned, men i dag bruger man også, især af støjhensyn i byområder, at presse eller vibrere dem ned.

Noter 

Entreprenørmaskiner
Byggeteknik
Geoteknik
Bring Yer Wellies

Bring Yer Wellies er det sjette album fra det keltiske band Gaelic Storm. Det blev udgivet d. 25. juli 2006.. "Wellies" er slangord for gummistøvler (engelsk: wellingtons), som især er en vigtig del af teksten på "Kelly's Wellies" og på albumcoveret.

Gruppen har indspillet en udgave af sangen "Scalliwag" på Simlish der bliver brugt i udvidelsespakken The Sims 2: Bon Voyage til The Sims 2 fra 2007.

Spor 
Alt arrangement er af Gaelic Storm.
"Scalliwag" (Twigger, Murphy) – 3:30
"Me and the Moon" (Twigger) – 4:22
"Never Drink 'Em Dry (Johnny Tarr's Funeral)" (Murphy, Wehmeyer, Twigger) – 3:02
"The Devil Down Below" (Twigger) – 3:24
"Dé Luain, Dé Máirt" (Murphy, Twigger, trad. lyrics) – 3:04
"Bare in the Basin" (Purvis) – 3:24
"Kelly's Wellies" (Murphy, Wehmeyer, Twigger) – 3:52
"Slingshot" (trad.) – 3:24
"Hello Monday" (Twigger) – 3:17
"The Long Way Home" (Twigger) – 4:27
"The Salt Lick" (trad.) – 3:43
"Don't Go for 'The One'" (Twigger, Murphy) – 2:10
"Tornado Alley" (trad.) – 3:35
"Kiss Me I'm Irish" (Twigger, Murphy, Wehmeyer, Reid) – 5:02

Medvirkende
Gaelic Storm
 Patrick Murphy – harmonika, skeer, bodhrán, vokal
 Steve Twigger – guitar, bouzouki, mandolin, bodhrán, vokal
 Ryan Lacey – djembe, doumbek, surdo, cajón, vokal, diverse percussion
 Ellery Klein (fløjte, vokal)
 Peter Purvis – sækkepibe, fløjte, vokal

Yderligere medvirkende
 Jeff May (bas)
 Rob Forkner (bodhran)
 Michael Ramos (harmonika)
 Lauren DeAlbert (didgeridoo)

Referencer

Album fra 2006
Gaelic Storm-album
Jacopo Nardi

Jacopo Nardi (født 21. juli 1476 i Firenze, død 11. marts 1563 i Venedig) var en italiensk historieskriver. 

Han deltog som ivrig republikaner og modstander af Medicierne i sin fædrenestads politiske liv, havde indflydelsesrige embeder i Savonarolas tid og senere; men efter Mediciernes genkomst til Firenze måtte Nardi vandre i landflygtighed, først til Rom, derefter til Napoli, hvor han 1535 fremsatte de forvistes klager for Karl V, endelig til Venedig. Sine sidste dage levede han i trange kär, beskæftiget med at nedskrive den nyere florentinske historie, til dels efter personlige erindringer og i antimediceisk ånd. Værket udkom efter Nardis død med titlen Istorie della città di Firenze (1582); det udmærker sig ved sin fremstilling, men partiskheden er vel meget fremtrædende. En god, ny udgave af det besørgede Agenore Gelli (1858). Desuden har Nardi skrevet en biografi af Antonio Giacomini Tebalducci (1597, ny udgave ved Gelli, 1854; 1867, ved Carlo Gargiolli), forsøgt sig som dramatisk digter, navnlig komedien L'Amicizia, og besørget en fri oversættelse af Livius (1540).

Kilder 

 

Historikere fra Italien
Italienere i 1400-tallet
Italienere i 1500-tallet
Personer fra Firenze
Pixeline Skolehjælp: Lær om Klima & Vejr – Vejr og vind med samme sind

Pixeline Skolehjælp: Lær om Klima & Vejr – Vejr og vind med samme sind er det fjortende spil i Pixeline Skolehjælp serien. Spillet er fra 2008 og er udgivet af Krea Media. 

Spillet starter med at Pixeline ser fjernsyn med sin Lillebror og Mumle. Under udsendelse opdager de, at deres yndlings vejrvært Anto Stratus ikke er på skærmen, når der skal fortælles om vejret. Det er derimod en anden kvinde vært ved navn Dine som stå for udsendelsen. Så Pixeline og hendes venner må ud og se om de kan finde den gamle vejrvært, og få ham tilbage på skærmen igen. 

Undervejs i spillet skal man indsamle måleinstrumenter. Dette gøres ved at gå igennem nogle forskelige baner som bl.a. omhandler, hvor man skal ramme et bestemt CO2 niveau i atmosfæren, samt placere forskelig vejrfænomener på et Danmarks kort. 

Til sidste skal man så kæmpe med vejrværten Dine i en vejrquiz, og hvis man klare denne, kommer Anto Stratus tilbage igen som vejrvært.

Referencer 

Lær om Klima & Vejr - Vejr og vind med samme sind
Computerspil fra 2008